Diari Oficial de la Generalitat Valenciana


Sumari del DOGV 7793, del 30-05-2016 (2016/3763)

Informe ambiental i territorial estratègic de la modificació puntual del pla general per a canvi d'ús en equipament dotacional de la xarxa primària situat al carrer Jorge Juan, números 26-28. Expedient número 238/2016.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7793

Data del DOGV
:   30-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3763


Data del document
:   23-05-2016

Organisme emissor
:   Ajuntament de Castalla

Tipus de document
:   Anunci

Descriptors 

:   * Castalla
    * pla d'urbanisme
    * administració local

Informe ambiental i territorial estratègic de la modificació puntual del pla general per a canvi d'ús en equipament dotacional de la xarxa primària situat al carrer Jorge Juan, números 26-28. Expedient número 238/2016. [2016/3763]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, s'ha resolt publicar en el Diari Oficial de la Comunitat Valenciana l'informe ambiental i territorial estratègic emés amb caràcter previ a la modificació puntual del pla general de Castalla per a canvi d'ús en equipament dotacional (exp. 238/2016) que literalment diu:  
  
«Resolució de l'Alcaldia Presidència. Informe ambiental i territorial estratègic de la modificació puntual del pla general de Castalla per a canvi d'ús en equipament dotacional. Expedient 238/2016.  
En data 18 de maig de 2016 s'ha emés un informe per l'ETOP, l'ETI i la TAG en el si de l'expedient d'avaluació ambiental i territorial estratègica per a escometre modificació puntual del pla general de Castalla en el sentit següent:  
«A) Documentació  
La documentació objecte del present informe està integrada per Document inicial estratègic modificació puntual del PGOU de Castalla per a canvi d'ús en equipament dotacional i per Modificació puntual del PGOU de Castalla per a canvi d'ús en equipament dotacional.  
  
La referida documentació és conforme al que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
B) Planejament vigent  
El planejament municipal vigent és el pla general de Castalla, aprovat definitivament el 25 de juliol de 2002, per la Comissió Territorial d'Urbanisme d'Alacant, publicat en el Butlletí Oficial de la Província d'Alacant (BOP) de 8 de novembre de 2002. El dit planejament va ser sotmés a avaluació ambiental (exp. 185/01-AIA) obtenint declaració d'impacte ambiental positiva amb condicionants el 8 de gener de 2002 (DOGV 25.04.1997).  
El pla general de Castalla estableix per a l'àrea objecte de la modificació puntual la consideració d'equipament dotacional de la xarxa primària, ús d'infraestructura i serveis urbans (rp-ID)  
C) Modificació puntual: objecte i justificació  
L'objecte de la modificació puntual proposada és el canvi d'ús en un equipament dotacional de la xarxa primària situat en el carrer Jorge Juan, números 26-28, inclòs dins del pla general de Castalla, de l'actual ús d'infraestructura i serveis urbans (rp-ID) a ús assistencial (rp-RD), equivalent a l'ús sanitari i assistencial (QS) segons la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana. Els aspectes afectats seran, únicament, els relacionats amb l'ús establit en el pla per al dit equipament.  
  
Es motiva la modificació projectada en la utilització del dit equipament, que anteriorment era l'antic escorxador municipal i actualment està destinat a magatzem, per a un ús sanitari i assistencial. Una vegada aprovat aquest canvi d'ús es procedirà a la rehabilitació de l'edificació existent en la parcel·la i la seua adequació als nous requeriments funcionals.  
D) Característiques de la modificació puntual  
D.1) Àmbit d'actuació  
L'àmbit de l'actuació es limita a la parcel·la on es troba l'edifici de l'antic escorxador municipal, entre els carrers Jorge Juan i Santa Llúcia, en l'extrem oest de la ciutat de Castalla, dins de la zona d'ampliació de nucli, definida pel pla general. En concret s'ubica en el carrer Jorge Juan, números 26-28.  
D.2) Canvi d'ús i característiques de la modificació proposada  
La modificació afecta únicament la parcel·la referida, sense modificar els paràmetres urbanístics establits pel pla general de Castalla. Tampoc conté determinacions pròpies de planejament de rang superior ni contradiu aquelles que l'afecten.  
Així, l'alternativa que es planteja respecte a la situació actual consisteix en el canvi d'ús de l'equipament dotacional de la xarxa primària situat en el carrer Jorge Juan, números 26-28, de l'actual ús D'infraestructures i serveis urbans (rp-ID) a ús assistencial (rp-TD), equivalent a l'ús sanitari i assistencial (QS), segons la LOTUP.  
D.3. Desenvolupament previsible del pla o programa  
No s'alteren les previsions de desenvolupament del pla general de Castalla, que s'indiquen en el títol II Desenvolupament i execució del pla general, i en el qual s'inclouen, segons l'article 2.4, els instruments per a la modificació del propi pla. En tot cas, una vegada aprovada la modificació puntual proposada, es preveu el desenvolupamen del projecte corresponent per a la rehabilitació de l'edifici existent i el seu destí per a ús assistencial.  
D.4) Incardinació en l'Estratègia Territorial de la Comunitat Valenciana  
No consta que la present proposta afecte les determinacions de cap altre instrument de planificació territorial o sectorial. És més, amb la modificació pretesa es dóna resposta a una demanda social creixent d'aquest tipus d'equipaments i contribueix a la regeneració de l'entorn a través del canvi d'ús, ajustant-se a les indicacions de la directriu 51 que vol ?promoure i prioritzar les accions de recuperació o de creació de nous valors paisatgístics en les àrees deteriorades, especialment en els entorns urbans i periurbans?, contribuint a la revitalització de la zona que coincidiria amb la millora de la cohesió social del conjunt del territori requerida per l'objecte 21 de l'Estratègia Territorial de la Comunitat Valenciana.  
En definitiva, la proposta contribueix a la regeneració d'entorns urbans degradats i millora de la cohesió social (objectiu 21) de l'Estratègia Territorial de la Comunitat Valenciana.  
E) Consultes  
Per part d'aquest ajuntament, el qual ostenta la condició d'òrgan promotor i òrgan ambiental i territorial, de conformitat amb l'article 48.c.3 de la LOTUP, per afectar la proposta plantejada únicament i exclusivament l'ordenació estructural del sòl urbà que compta amb els serveis urbanístics efectivament implantats, sense modificar l'ús dominant de la zona establida en l'ordenació estructural, d'acord amb l'article 51.1 de la LOTUP, s'ha procedit a sotmetre la documentació indicada a consultes a les següents administracions públiques afectades i persones interessades, per un termini de 20 dies hàbils:  
  
  
Administració pública consultada Consulta Informe  
1 Servici Territorial d'Alacant de la Conselleria d'Habitatge, Obres Públiques i Vertebració del Territori 14.04.2016 No s'ha emés un informe en el termini concedit  
  
  
Persones interessades Consulta Informe  
1 Associació d'Amics i Malalts d'Alzheimer de Castalla 18.04.2016 No s'ha emés un informe en el termini de consultes concedit.  
  
  
Ja que en el termini de 20 dies hàbils concedit no s'ha rebut cap pronunciament, s'ha de continuar el procediment en els termes establits en la legislació de l'Estat sobre avaluació ambiental, i seran públiques, en tot cas, les decisions que finalment s'adopten.  
  
F) Identificació i valoració de possibles efectes adversos sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les que es refereixen els articles 48.d i 51.1 de la LOTUP.  
L'àmbit de la modificació afecta sòl urbà del vigent pla general de Castalla.  
El dit àmbit no està afectat per risc d'inundabilitat segons PATRICOVA i tampoc queda inclòs en cap espai natural protegit o espais RN2000.  
Però el dit àmbit es caracteritza orogràficament per trobar-se en una zona de pendents elevats, podent presentar riscos de lliscaments i despreniments puntuals. En eixe sentit, cal indicar que el pla especial enfront del risc sísmic en la Comunitat Valenciana (Decret 44/2011, de 29 d'abril, del Consell) estableix que el municipi de Castalla presenta una intensitat sísmica de 7,5 (EMS), per a un període de retorn de 500 anys.  
La modificació proposada no suposa cap canvi sobre els factors que afectarien el canvi climàtic. Al desenvolupar-se sobre un sòl urbà, el destí del qual és ser edificat d'acord amb les determinacions d'un pla aprovat i respecte del qual no es pretén augmentar la densitat de població, la proposta arreplegada no suposa augment d'emissions, empitjorament dels nivells de contaminació, agreujament dels possibles riscos naturals o induïts o major generació de residus.  
Únicament suposa un canvi dins de l'ús equipament dotacional previst en el pla general, sense modificar els paràmetres urbanístics establits, ni diferir el paisatge de l'entorn consolidat.  
No hi ha afecció al patrimoni cultural en cap de les seues manifestacions, per la qual cosa s'emet informe favorable als efectes patrimonials previstos en l'article 11 de la Llei 4/1998, d'11 de juny, del Patrimoni Cultural Valencià.  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el text refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
H) Justificació per a l'aplicació del procediment simplificat d'avaluació ambiental i territorial estratègica  
La modificació de planejament que es pretén afecta únicament el canvi d'ús de l'equipament dotacional referit i no suposa cap variació respecte de les determinacions urbanístiques vigents ni alteració significativa en l'estructura territorial prevista. Tampoc s'afecta altres plans o programes vigents. No és susceptible de generar problemes ambientals diferents dels ja previstos. No afecta elements del patrimoni natural o cultural i no incompleix les determinacions legals vigents de qualsevol altra àrea afectada que poguera trobar-se sotmesa a algun tipus de protecció.  
Per tant, d'acord amb els criteris de l'annex VIII de la LOTUP, es considera que no té efectes significatius sobre el medi ambient, podent-se resoldre la seua avaluació ambiental i territorial estratègica per procediment simplificat.  
I) Òrgan competent  
Segons disposa l'article 48.c de la LOTUP, en la modificació operada per la Llei 10/2015, de 29 de desembre, de Mesures Fiscals, de Gestió Administrativa i Financera i d'Organització de la Generalitat ?L'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i cooperació de les diputacions provincials d'acord amb la legislació de règim local, en els casos següents:?, resultant d'aplicació al present supòsit l'apartat 3 referit a ?els instruments de planejament urbanístic que afecten únicament i exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural?.  
Ja que no es concreta quin òrgan municipal és el competent per a realitzar l'avaluació ambiental i territorial estratègica en el si de l'ajuntament, resulta d'aplicació el que disposa l'article 21.1.s de la Llei 7/1985, de 2 d'abril, reguladora de les bases del règim local (LRBRL), segons el qual la dita competència li correspondria a l'alcalde president.  
  
J) Conclusions  
Analitzada la proposta de modificació puntual del pla general de Castalla per a canvi d'ús en equipament dotacional, cal considerar que la dita actuació quedaria emmarcada en l'article 46.3 de la LOTUP per considerar que es tracta d'una modificació menor del pla general de Castalla.  
Per això, segons estableix l'article 51.2.b de la LOTUP, d'acord amb els criteris de l'annex VIII de la dita llei, la proposta de modificació puntual del pla general de Castalla plantejada no té incidència significativa en el model territorial del dit municipi, no produeix increment significatiu en el consum de recursos; no suposa afecció sobre elements del patrimoni natural i cultural i, tenint en compte les consultes realitzades, es pot concloure que el procediment d'avaluació simplificada és suficient per a determinar que la proposta de modificació puntual del pla general de Castalla per a canvi d'ús en equipament dotacional no presenta efectes significatius sobre el medi ambient.  
  
D'acord amb l'anterior, s'informa:  
Que és procedent emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del pla general de Castalla per a canvi d'ús en equipament dotacional, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació puntual del pla general d'acord amb la seua normativa específica.  
  
Ja que la modificació que ens ocupa simplement perseguix modificar l'ús, no s'estima necessària l'elaboració d'un estudi d'integració paisatgística en els termes establits per l'article 6, en connexió amb l'annex II de la LOTUP, al no implicar la proposta pretesa cap incidència en aspectes físics ni en el paisatge actual.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació puntual del pla general de Castalla per a canvi d'ús en equipament dotacional en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.»  
De conformitat amb el que disposa l'article 48.c, 50 i 51 de la Llei 5/2014, de 25 de juliol, de la Generalitat Valenciana, D'ordenació del territori, urbanisme i paisatge, de la Comunitat Valenciana (LOTUP) i l'article 21.1.s de la Llei 7/1985, de 2 d'abril, reguladora de les bases del règim local (LRBRL), per mitjà de la present informació resolc:  
Primer. Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del pla general de Castalla que té com a objecte el canvi d'ús en equipament dotacional de la xarxa primària situat en el carrer Jorge Juan, números 26-28, de l'actual ús d'infraestructura i serveis urbans (rp-ID) a ús assistencial (rp-RD), equivalent a l'ús sanitari i assistencial (QS), segons la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
Segon. Continuar la tramitació de la modificació puntual del pla general d'acord amb la seua normativa específica.  
Tercer. Comunicar la present resolució d'informe ambiental i territorial estratègic a la conselleria competent en matèria d'ordenació del territori i medi ambient, en qualitat d'òrgan substantiu.  
Quart. Publicar el present informe en el Diari Oficial de la Comunitat Valenciana, d'acord amb el que disposa l'article 51.7 de la LOTUP.»  
  
  
Cosa que es fa pública en compliment del que disposa l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Castalla, 23 de maig de 2016.- L'alcalde president: Antonio Bernabeu Bernabeu.